kardosdrur/scandi-wiki huggingface dataset:
Mulli B. Grøn

Mulli B. Grøn, født Ludvig Georg Ernst Bylandt Grøn (24. april 1899 i København – 14. april 1980) var en dansk grosserer og direktør.

Grøn var søn af chefredaktør George C. Grøn og hustru f. komtesse Beatrice van Bylandt, blev student fra Ordrup Gymnasium 1917 og uddannet ved handelen i Vejle 1917-18, i London 1918-21 og 1927-28 og hos M.E. Grøn & Søn 1928-29. Han var medstifter af Mulli Grøn & Co. A/S 1929 og adm. direktør for dette 1940-1956. Desuden medlem af bestyrelsen for Mulli Grøn & Co. AS 1929-56 og for Cordinal Silk Company A/S 1950-55.

Han var indehaver af L.I. Grøn og hustrus familiefideicommis. 4. linje fra 1923. Mulli B. Grøn blev gift 24. april 1929 med Dagny f. Falbe-Hansen, f. 11. januar 1908 i København. datter af overretssagfører Viggo Falbe-Hansen.

Eksterne henvisninger 
 
 Kraks Blå Bog 1957

Danskere i 1900-tallet
Personer fra København
Mulli B.
Personer i Kraks Blå Bog (afdøde)
Grosserere fra Danmark
Fabrikanter fra Danmark
Yichun (Jiangxi)

Yichun (kinesisk: 宜春 ; pinyin: Yíchūn) er et bypræfektur i den kinesiske provins Jiangxi.

Det har et areal på 18.669 km², hvoraf 50% er skov, 35% bjerge. Præfekturet har en samlet befolkning på 5.390.000 indbyggere (2007).

I Yichun tales en dialekt af det kinesiske sprog der kaldes gan.

Administrative enheder 
Yichun består af et bydistrikt, tre byamter og seks amter:

 Bydistriktet Yuanzhou – 袁州区 Yuánzhōu Qū ;
 Byamtet Fengcheng – 丰城市 Fēngchéng Shì ;
 Byamtet Zhangshu – 樟树市 Zhāngshù Shì ;
 Byamtet Gao'an – 高安市 Gāo'ān Shì ;
 Amtet Fengxin – 奉新县 Fèngxīn Xiàn ;
 Amtet Wanzai – 万载县 Wànzǎi Xiàn ;
 Amtet Shanggao – 上高县 Shànggāo Xiàn ;
 Amtet Yifeng – 宜丰县 Yífēng Xiàn ;
 Amtet Jing'an – 靖安县 Jìng'ān Xiàn ;
 Amtet Tonggu – 铜鼓县 Tónggǔ Xiàn.

Trafik 
Kinas rigsvej 320 går gennem området. Den begynder i Shanghai og går mod sydvest til grænsen mellem provinsen Yunnan og Burma. Undervejs passerer den blandt andet Hangzhou, Nanchang, Guiyang, Kunming og Dali.

Eksterne henvisninger 
 Officiel netside 
 Fotos i Panoramio 

Bypræfekturer i Jiangxi
João Coutinho-klassen

João Coutinho-klassen er en klasse af korvetter der blev bygget til at gøre tjeneste i Portugals afrikanske kolonier. Korvetterne blev designet til Marinha Portuguesa af marineingeniøren Rogério de Oliveira, men grundet kolonikrigene var der et stort behov for at anskaffe nye skibe hurtigt, og korvetterne blev derfor bygget på udenlandske skibsværfter. Klassen består af seks skibe, de tre første blev bygget på det tyske værft Blohm & Voss og de sidste tre på det spanske værft Bazán. Skibene blev søsat i perioden 1970-1971.

Fra 1970 indtil afslutningen på konflikten i 1975 blev korvetterne benyttet til patruljer og ildstøtte i Angola, Mozambique, Guinea-Bissau og Kap Verde. Efter disse kolonier opnåede deres selvstændighed, blev korvetternes opgaver ændret til patruljetjeneste i portugisisk territorialfarvand.

João Coutinho-klassen udgjorde også grundlaget for adskillige andre skibsklasser: Korvetterne af Baptista de Andrade-klassen (Portugal), korvetterne af Descubierta-klassen (Spanien, Egypten og Marokko) samt fregatterne af Espora-klassen (MEKO 140) (Argentina) og D'Estienne d'Orves-klassen (Frankrig, Argentina og Tyrkiet).

Referencer

Kilder 
 Jane's Fighting Ships 2008

Eksterne links 
 ACP113 (AH) 
 Worldwarships.com: Portugal

Krigsskibe fra Portugal
Korvetter
Eili Grøn

Eili Grøn (13. juni 1885 på Strårup ved Kolding – 5. februar 1958) var datter af jægermester, direktør i Forsikrings-Akts. Skandinavia Austin Nordborg Grøn og hustru Charlott f. Albeck.

Hun var på studieophold ved teologisk College Edinburgh 1920 og indehaver af L.J. Grøn og Hustrus familiefideikommis.

Hun var medlem af bestyrelsen for M.E. Grøn & Søn, Konfirmandforeningen af 1859 fra 1916, medlem af bestyrelsen for KFUK's hovedforening 1918-38 og for Danske Kvinders Velfærd 1927-37 samt formand for KFUK's afdeling for handels- og kontordamer 1937-43.

Kilder 
 Kraks Blå Bog 1957 

Danskere i 1900-tallet
Eili
Personer i Kraks Blå Bog (afdøde)
Luc Nilis

Luc Gilbert Cyrille Nilis (født 25. maj 1967 i Hasselt, Belgien) er en tidligere belgisk fodboldspiller, og nuværende træner, der spillede som angriber. Han var tilknyttet KFC Winterslag, Anderlecht, PSV Eindhoven og Aston Villa. For Belgiens landshold spillede han 56 landskampe og scorede ti mål. Han deltog ved VM i fodbold 1994, VM i 1998 og EM i 2000.

Han har som man kan se i infoboksen, se, at Nilis både har været talentspejder, målmands-assistenttræner samt assistenttræner for forskellige klubber.

Eksterne henvisninger 
 Footballdatabase.eu spillerinfo

Fodboldspillere fra Belgien
Fodboldspillere fra RSC Anderlecht
Fodboldspillere fra PSV Eindhoven
Fodboldspillere fra Aston Villa F.C.
Fodboldtrænere fra Belgien
Deltagere ved verdensmesterskabet i fodbold 1994
Deltagere ved verdensmesterskabet i fodbold 1998
Deltagere ved det europæiske mesterskab i fodbold 2000
Yingtan

Yingtan  (鹰潭; pinyin:  Yīngtán) er en lille by på præfekturniveau i den østlige del af provinsen Jiangxi i Kina. Præfekturet har et areal på 3,554 km²
og en befolkning på 1.140.000 mennesker (2007). Den er et vigtigt jernbaneknudepunkt. Nær byen ligger rekreationsområdet Lónghǔ Shān 龙虎山 som af mange regnes som stedet hvor daoismen (道教) opstod. 

Området har mange interessante templer, huler, bjerge og landsbyer.

Administrative enheder 
Yingtan består af et bydistrikt, et byamt og et amt:

 Bydistriktet Yuehu – 月湖区 Yuèhú Qū ;
 Byamtet Guixi – 贵溪市 Guìxī Shì ;
 Amtet Yujiang – 余江县 Yújiāng Xiàn.

Trafik 
Kinas rigsvej 206, som går gennem området, løber fra kystbyen Yantai til kystbyen Shantou i provinsen Guangdong. Den passerer gennem provinserne Shandong, Jiangsu, Anhui, Jiangxi og til slut Guangdong.

Kinas rigsvej 320 går også gennem området. Den begynder i Shanghai og løber mod sydvest til grænsen mellem provinsen Yunnan og Burma. Undervejs passerer den blandt andet Hangzhou, Nanchang, Guiyang, Kunming og Dali.

Bypræfekturer i Jiangxi
Christian Grøn

Christian Jessen Grøn (2. januar 1894 i Jegerup ved Haderslev – 28. november 1971) var en dansk købmand og politiker.

Grøn var søn af landmand Jes Grøn (død 1932) og hustru Jensine f. Elfsen (død 1945), kom i lære i firmaet Jørgen Jensen (manufaktur detail), Vojens 1909-12 var i tysk militærtjeneste under 1. verdenskrig 1915-18, prokurist hos Braunstein & Schibbye, København 1919, lagerchef hos Falk Larsen & Rasmussen, København 1922-27 og indehaver af Sundby Messe fra 1927.

Grøn var skatmester i Sct. Andreas Ordenen 1941-51, stormester fra 1956, medlem af bestyrelsen for Sundbyernes Handelsstandsforening fra 1940 (næstformand fra 1947) og for Københavns Manufakturforhandlerforening fra 1937 (formand fra 1947), medlem af repræsentantskabet for Dansk Textil Union fra 1941, formand for dennes forretningsudvalg og for Dansk Textil Union fra 1951, formand for Butikshandelens Fællesråd 1954-56: medl. af Københavns Borgerrepræsentation (for Det Konservative Folkeparti) fra 1950, af repræsentantskabet for Amagerbanken 1952 og af bestyrelsen for A/S Lidano 1954. Han var Ridder af Dannebrog.

Grøn blev gift 13. april 1922 med Marie f. Skøtt, f. 4. marts 1897 i Hoptrup ved Haderslev, datter af vognmand Niels Skøtt (død 1947) og hustru Marie f. Nielsen (død 1921).

Kilder 
 Kraks Blå Bog 1957

Riddere af Dannebrog
Personer fra Sønderjylland (i Danmark)
Danskere i 1900-tallet
Tidligere medlemmer af Københavns Borgerrepræsentation fra Det Konservative Folkeparti
Christian
Medlemmer af Københavns Borgerrepræsentation i 1900-tallet
Frimurere fra Danmark
Personer i Kraks Blå Bog (afdøde)
Købmænd fra Danmark
Sofus Rose

Anders Sofus Emanuel Jensen Rose (10. april 1894 i Kongens Lyngby – 15. september 1974 i Husum) var en dansk atlet og kedelsmed medlem af IF Sparta.

Sofus Rose deltog i OL 1920 i Antwerpen og nåede karrierens højdepunkt med en sjette plads i maratonløbet på tiden 2,41,18, som var karrierens bedste tid. Han vandt også to danske mesterskaber på distancen.

Sofus Rose var far til Emanuel Rose.

Danske mesterskaber 
  1923  Maraton  2:41.52 
  1915  Maraton  2:47.19

Eksterne henvisninger 

 DAF i tal – Sofus Rose 

Danske OL-deltagere i atletik
Atleter fra Sparta Atletik
Personer fra Kongens Lyngby
Maratonløbere fra Danmark
Gert Verheyen

Gert Verheyen (født 20. september 1970 i Hoogstraten, Belgien) er en tidligere belgisk fodboldspiller og nuværende træner for s U19 landshold, der spillede som angriber. Han var tilknyttet Lierse, Anderlecht og Club Brugge. For Belgiens landshold spillede han 50 landskampe og scorede ti mål. Han deltog ved VM i 1998, EM i 2000 og VM i 2002.

Eksterne henvisninger 
 National-Football-Teams.com spillerinfo

Fodboldspillere fra Belgien
Fodboldspillere fra Club Brugge
Fodboldspillere fra RSC Anderlecht
Fodboldspillere fra Lierse SK
Fodboldtrænere fra Belgien
Deltagere ved verdensmesterskabet i fodbold 1998
Deltagere ved det europæiske mesterskab i fodbold 2000
Deltagere ved verdensmesterskabet i fodbold 2002
Bagterp

Bagterp er en bydel i den sydlige del af Hjørring. I Bagterp findes plejehjemmet Skovgården, en tankstation, en række mindre virksomheder, samt Hjørring Kro. Den lokale skole, Bagterpskolen, er en tresporet skole med 713 elever (2012).

Fritid og kultur 
I Bagterp findes Bagterphallen og Bagterp Stadion. Disse benyttes primært af idrætsforeningen, Bagterp IF, der tilbyder gymnastik, fodbold, badminton, håndbold og petanque.

I Bagterp plantage på vestsiden af hovedvejen findes en spejderhytte, som benyttes af KFUM Bistrup Gruppe. Herudover findes kor og diverse orkestre.

I byen findes Børnehaven Emilie med gennemsnitlig 59 børn indskrevet. Der findes også en SFO, som hedder Oskar.

Ekstern henvisning 
 Bagterpskolen 
 Bagterp IF
 Skovgården
 Børnehaven Emilie
 SFO Oskar 

Bydele i Hjørring
Wigmar Pedersen

Wigmar Ingers Edvart Pedersen (9. oktober 1946 i Aarhus) er en tidligere dansk atlet.

Wigmar Pedersen, som var medlem af AGF, deltog i sit føste store mesterskab ved EM 1971. Året efter ved OL i 1972 i München på 3000 meter forhindring, hvor han blev slået ud i indledende heat med tiden 9:03,0. Han vandt seks danske mesterskaber på distancen.

Wigmar Pedersen er uddannet bygningsingeniør og exam. assurandør fra Forsikringsakademiet og har været ansat i Gartnernes Forsikring siden 1987.

Internationale mesterskaber 
 1972 OL 3000 meter forhindring 9:03,0
 1971 EM 3000 meter forhindring 8:36.8

Danske mesterskaber 
  1972  3000 meter forhindring  1  8:49.0  
  1972  5000 meter 14:39.4 
  1971  3000 meter forhindring  8:42.0  
  1970  3000 meter forhindring  8:57.6  
  1969  3000 meter forhindring  9:10.6  
  1968  3000 meter forhindring  9:13.0  
  1967  3000 meter forhindring  9:01.0  
  1966  3000 meter forhindring  9:09.6  
Junior -20 år
  1966  3000 meter  8:39.8

Personlig rekord 
 3000 meter forhindring :8.30.8 1972

Eksterne henvisninger 
 DAF i tal – Wigmar Pedersen 
 

Atleter fra AGF
Forhindringsløbere fra Danmark
Danske OL-deltagere i atletik
Personer fra Aarhus
Ingeniører fra Danmark
Assurandører fra Danmark
Danskere i 1900-tallet
Emanuel Rose

Johannes Emanuel Rose (1. juli 1917 i København - 14. august 1997 på Frederiksberg) var en dansk atlet, idrætsleder og politimand.
 
Emanuel Rose, som var medlem af IF Sparta, satte 1935-1939 syv danske rekorder og var fem gange Danmarksmester. Efter sin aktive atletikkarriere indledte han en mangeårig lederkarriere i dansk idræt, som blandt andet omfattede posten som formand for Københavns Atletik Forbund 1953-58, Dansk Atletik Forbund (1958-1965) og generalsekretær for Dansk Idræts Forbund fra 1965 og frem til begyndelsen af firserne.

Emanuel Rose var kriminalassistent ved Frederiksberg Politi og en af de kriminalfolk, der efter dobbeltmordet på Peter Bangs Vej blev sendt til lejligheden.

Emanuel Rose var søn af den olympiske marathonløber Sofus Rose.

Danske mesterskaber 
  1936 800 meter 1:58.2
  1937 400 meter 50.4
  1937 800 meter 1:57.4
  1938 800 meter 1:57.6
  1938 400 meter 49.9
  1939 400 meter 51.8
  1939 800 meter 1:58.5

Bibliografi 
 Et langt løb : erindringer fra et liv i idrættens tjeneste (1997)

Eksterne henvisninger 
 DAF i tal – Emanuel Rose 
 Emanuel KRAKS BLÅ BOG 1974 

Atleter fra Sparta Atletik
Mellemdistanceløbere fra Danmark
Idrætsledere fra Danmark
Politifolk fra Danmark
Personer fra København
Helmuth Duholm

Helmuth Duholm (født 29. juni 1926 på Langeland, død 31. juli 2014 i Hareskovby) var en dansk atlet som var medlem af Sparta Atletik.

Under anden verdenskrig blev familien Duholm delt, forældrene arbejdede i 1941 på den tysk flyfabrik Ernst Heinkel Flugzeugwerke i Rostock og 15 årige Helmuth Duholm flyttede til med sine bedsteforældre i Aabenraa og blev her medlem af Aabenraa Statsskoles Atletikklub.
I august 1942 flyttede han til Warnemünde i Tyskland og boede der sammen med sine forældre. Her blev han medlem på VfL Warnemünde og kom samtidigt i lære som elektriker hos Siemens-Schuckertwerke. Da den Røde Hær invaderede Tyskland i 1945 flygtede familien til Gedser og han kunde ikke afslutte sin læretid.
Tilbage i Danmark han kom først til Haderslev, hvor han blev medlem af Haderslev IF, senere flyttede han til Aabenraa for at arbejde i jern-og stålsektoren og skiftede klub til Aabenraa IG. Under årene 1947-1949 blev han bronze- sølv- og guldmedaljør i femkamp ved de jyske mesterskaber.

Helmuth Duholm flyttede til København og skiftede til Klampenborg IK, men fulgte kort efter med sin norske træner Adler Haugland til Sparta, hvor han siden har været medlem.
Hans mest succesrige år var 1953, da han blev dansk mester i både femkamp og tikamp og var med på Spartas guldhold på 4 x 100 meter og sølvhold på 4 x 400 meter. Det blev også til en bronzemedalje i trespring.
Han deltog på Spartas klubhold i Danmarksturneringen (DM for klubhold) 100 gange i træk, en rekord der stadig står. I løbet af denne tid vandt han adskillige sølv-og bronzemedaljer med holdet.

I slutningen af 1950'erne begyndte han med diskoskast, hvor han trods sin alder nåede den danske elite. 36 år gammel kastede han 43,79 i 1962 og forbedret som 40 årig til 44,33. Året efter forbedrede han sin personlige rekord til 46,67 og sluttede på 5. plads ved DM. Som 49-årig var han stadig blandt de 10 bedste i Danmark og som 50 årig kastede han stadig 45,49.

Duholm vandt fire Veteran-VM titler i diskoskast. Den sidste medalje hentede han ved Veteran-VM i 2009 i klassen 80-84 år.
Grundet en blodprop fik han i 2011 amputeret sit ene underben.

Helmuth Duholm er storebror til Heinrich Duholm

Danske mesterskaber 

  1953 Trespring 13,01
  1953 Femkamp
  1953 Tikamp
  1953 4 x 100 meter
  1953 4 x 400 meter

Eksterne henvisninger 
 DAF i tal – Helmuth Duholm 
 Helmuth Duholm  
 Dansk Atletik Forbund - Dødsfald: Helmuth Duholm, 88 år

Mangekæmpere fra Danmark
Atleter fra Sparta Atletik
Atleter fra Klampenborg IK
Atleter fra Haderslev IF
Atleter fra Aabenraa IG
Personer fra Langeland
Sprintere fra Danmark
Pro Evolution Soccer

Pro Evolution Soccer er en serie af computerspil udgivet årligt siden 2001 af den japanske udgiver Konami. Siden 2007 er der i år med slutrunder blevet frigivet en special version som indeholder de aktuelle UEFA Champions League landsholdstrupper.

Spil 
 PES 1
 PES 2
 PES 3
 PES 4
 PES 5
 PES 6
 PES 2008
 PES 2009
 PES 2010
 PES 2011

Eksterne henvisninger 

Computerspilserier
Johann Hermann Detmold

Johann Hermann Detmold (24. juli 1807 – 17. marts 1856) var en tysk politiker.

Liv og virke 

Detmold blev i 1830 sagfører i Hannover og blev i 1838 valgt til Landdagen. Han var både her og i bladene en ivrig forsvarer af den fri forfatning, hvorfor han i 1843 blev idømt en stor pengebøde. For at kunne udrede denne udgav han "Randzeichnungen", der regnes for et mesterstykke af fin satire. I 1848 valgtes han til Nationalforsamlingen i Frankfurt, hvor han først hørte til det frisindede Centrum og blev medlem af forfatningsudvalget, men senere gik over til yderste Højre og bekæmpede rigsforfatningen og det påtænkte arvekejserdømme. Særlig uvilje vakte han ved sit skrift "Thaten und Meinungen des Herrn Piepmeier" fra 1849, der drev spot med forsamlingens arbejder. I maj 1849 overtog han justits- og indenrigsposten i det sidste rigsministerium, afviste bestemt tanken om at skulle vige for nationalforsamlingens mistillidserklæring og forblev i sit embede indtil december samme år. I perioden maj 1850-maj 1851 var han Hannovers repræsentant ved den ny forbundsdag og virkede her for den gamle forbundsordnings genoprettelse.

Politikere fra Tyskland
Lars Bach Jensen

Lars Bach Jensen (født 1969) er en tidligere dansk atlet. Han var medlem af Hals FS senere i Odense Atletik, Aalborg FF/Aalborg AM og Sparta Atletik.
  
Lars Bach Jensen var dansk mester i højdespring 1987. Hans bedste resultat var 2,15 som han sprang indendørs i Stange i Norge 1992.

Lars Bach Jensen har en kandidats eksamen i økonomi fra Aalborg Universitet 1991-1996

Danske mesterskaber 
  1997 Højdespring inde 2,05
  1996 Højdespring inde 2,00
  1993 Højdespring 2,03
  1992 Højdespring 2,03
  1987 Højdespring 2,12
Junior U-23
  1991 Højdespring inde 2,05

Personlig rekord 
 Højdespring: 2,12 (1987]
 Højdespring inde: 2,15 (1992]

Eksterne henvisninger 
 DAF i tal – Lars Bach Jensen

Højdespringere fra Danmark
Atleter fra Hals FS
Atleter fra Odense Atletik/OGF
Atleter fra Aalborg FF
Atleter fra Aalborg AM
Atleter fra Sparta Atletik
Alumni fra Aalborg Universitet
Benny Andreasson

Benny Andreasson (født i 29. januar 1943 i Helsingør) er en dansk læge og tidligere dansk atlet. 
  
Benny Andreassons interesse for højdespring begyndte i Helsingør Gymnasium, hvor ban viste sit talent som højdespringer ved at sætte skolerekord med 1,75 m. I begyndelsen af 1960'erne begyndte han med Hugo Olofsson som træner at springe højdespring for Helsingør IF. Allerede i 1964 var han på landsholdet. Han var dansk mester i højdespring 1965 med 1.98, og senere samme år kom han over 2.07, hvilket var ny dansk rekord. Selvom han specialiserede sig i højde, blev det i 1965 også til 13.22 i trespring. Hans karriere blev ikke så lang, da han pådrog sig en knæskade. Han kunne dog trække sig tilbage med en sølvmedalje ved DM i 1968, med blot et spring. 

Benny Andreasson blev student fra Helsingør Gymnasium 1962 og tog en lægevidenskabelig embedseksamen ved Københavns Universitet 1971. Han forsvarede den 3. juli 1986 sin afhandling: »Invasive and intraepithelial neoplasis of the vulva. Prognostic Aspects« for den medicinske doktorgrad. Overlæge dr.med. på gynækologisk afdeling på Herlev Hospital.

Danske mesterskaber 
  1968  Højdespring  1,95   
  1966  Højdespring  1,95    
  1965  Højdespring  1,98    
  1964  Højdespring  1,98    
  1963  Højdespring  1,85

Personlig rekord 
 Højdespring: 2,07 (1965)

Eksterne henvisninger 
 DAF i tal – Benny Andreasson

Højdespringere fra Danmark
Atleter fra Helsingør IF
Personer fra Helsingør
Læger fra Danmark
Gynækologer fra Danmark
Eddie Ojeda

Eddie "Fingers" Ojeda (født 5. August, 1955 i New York) og er den ene guitarist i det amerikanske glamrock-band, Twisted Sister og var før guitarist for bandet, SPX. Eddie Ojeda har brugt navnet "Fingers", da han er meget lav, med en højde på 1,64, som at han er lav som en finger. Det var hans egen idé. Han var 4. medlem, og var han har altid kendt sanger, Dee Snider, da deres mødre var gode veninder.

Personer fra New York
Guitarister fra USA
Funktionscykel

En funktionscykel er en cykel, der er lavet til at kunne løse en eller flere specielle opgaver.
Mange funktionscykler er bygget på chassiset af en ladcykel. De kan enten være specialiserede, ombyggede eller tilpassede.

Cykeltyper
Steen Jørgensen

Steen eller Sten Jørgensen er navn på flere personer:
 Steen Jørgensen (direktør) – dansk direktør i Finanssektorens Pensionskasse
 Steen Jørgensen (sanger) – dansk sanger og skuespiller (født 1959)
 Steen Jørgensen (ridefoged) – dansk ridefoged og herremand (1677-1754)
 Steen Jørgensen Brahe – dansk oberst (1623-1677)
 Sten Bay Jørgensen – dansk professor og atlet (født 1939)
 Sten Jørgensen (komponist) – dansk film- og tv-mand og komponist (1916-2005)
Tom Larsen

Tom Larsen er medstifter af og formand i interesseforeningen Exotiske Insekter, der er en forening for hobbyhold af hvirvelløse dyr. Han har siden slutningen af 1990'erne været en yderst produktiv skribent i foreningens blad og på dens hjemmeside, samt på diverse internetfora. Derudover har han skrevet bøger om emnet. Tom Larsen har således været med til at fremme vidensniveauet og udvikle interessen for hobbyhold af diverse eksotiske insekter m.m. i Danmark gennem en årrække.

Tom Larsen var oprindeligt medlem af den nu nedlagte interesseforening "Knæleren", men meldte sig ud i februar 1997.

Bogudgivelser 
 Eksotiske insekter – fugleedderkopper, skorpioner, knælere, skolopendere, vandrende pinde og andre hvirvelløse dyr, Forlaget Atelier, 2004, 
 Knælere, forlaget Atelier, 2007,

Eksterne henvisninger 
 Forening – Hjemmeside – Exotiske Insekter
 Saxo.dk – Tom Larsen – Knælere
 Saxo.dk – Tom Larsen – Eksotiske insekter

Faglitterære forfattere fra Danmark
Dansksprogede forfattere fra Danmark
Johan Herman Cabott

Johan Herman Cabott (7. august 1756 i København – 5. december 1814 sammesteds) var en dansk maler.

Cabott var næstældste barn af juveler og stadskaptajn Poul Cabott (1721 – 1796) og Anna Marie født Kruse (født 1780). Faren nedstammede fra en reformert slægt, der havde bosat sig i København i slutningen af det 17. århundrede. Cabott besøgte Kunstakademiet og vandt 1781 den lille guldmedalje, den store opnåede han aldrig. Cabott var ven med Nicolai Abildgaard og rejsefælle med Asmus Jacob Carstens og arkitekt Friedrich Weinbrenner på vejen til Italien i 1791. I Rom var han knyttet til den danske og tyske kreds omkring Friederike Brun og hendes bror Friedrich Münter. I Rom arbejdede han flittig og gjorde navnlig adskillige respektable kopier efter Rafael, som Skolen i Athen (på udstillingen 1794), ligesom han også i 1795 lod stikke og udgav en del tegninger, han på Georg Zoëgas opfordring havde udført efter skulpturprydelserne i en året før opdaget antik grav. I 1791 var han bleven agreèret ved Akademiet i København, men opnåede aldrig at blive medlem af det, da han 1797, efter at have taget stadigt ophold i Danmark, for at leve måtte modtage den ledige lærerplads ved Akademiets ene frihåndsskole, og en sådan plads var den gang uforenelig med medlemsværdigheden. Fra en lovende historiemaler, der allerede havde ydet adskilligt godt, reduceredes således Cabott til en ganske ordinær tegnelærer; dog drev han jævnsides lidt dekorationsmaleri og fik 1799 titel af hofdekoratør. Han havde i Italien ægtet (1796) Maria Gertrude komtesse Pericoli og bragte foruden sin hustru også sin svigermoder med til København. Der slog sig børn til, Cabotts kår begyndte at blive meget ublide, og just som han havde opnået at få fribolig på Akademiet og således kunne håbe på lettelse i den hårde kamp for det daglige brød, døde han 5. december 1814. Det lykkedes imidlertid at vække interesse i de højeste kredse for hans efterladte, og det overdroges enken at vejlede forskellige medlemmer af den kongelige familie i det italienske sprog. Hun døde, 73 år gammel, 20. november 1851.

Ekstern henvisning 
 

Malere fra Danmark
Personer fra København
Danskere i 1700-tallet
Danskere i 1800-tallet
Personer i Dansk Biografisk Leksikon
Hofkunstnere fra Danmark
Dekorationsmalere
Aventinerhøjen

Aventinerhøjen (lat. Mons Aventinus) er en af Roms syv høje sydvest for Palatinerhøjen ved Tiberen. 

Under den romerske republik var højen en folkelig bydel, beboet af plebejere, men blev senere et eksklusivt boligområde med store villaer, templer og luksuriøse termer. På Aventinerhøjen blev der fejret ekstatiske fester til ære for Bacchus. I løbet af middelalderen blev Aventinerhøjen affolket og er i dag domineret af klostre og haver. 

Til Aventinerhøjens mere kendte bygninger regnes kirkerne Santa Sabina, Sant'Alessio, Santa Prisca fra tidlig kristendom og den moderne kirke Sant'Anselmo. Desuden kan nævnes Malteserordenens sæde og dens kirke Santa Maria del Priorato. På Den lille Aventinerhøj ligger kirken San Saba. 

Blandt Aventinerhøjens antikke rester er Dianas tempel samt dele af Serviusmuren. 

Rom